Wimbledon-mesterskabet i damesingle 2023

Wimbledon-mesterskabet i damesingle 2023 var den 130. turnering om Wimbledon-mesterskabet i damesingle. Turneringen var en del af Wimbledon-mesterskaberne 2023 og blev spillet i All England Lawn Tennis and Croquet Club i London, Storbritannien. Hovedturneringen med deltagelse af 128 spillere blev spillet i perioden 3. - 15. juli 2023, mens kvalifikationen afvikledes den 27. - 29. juni 2023 i Wimbledon Qualifying and Community Sports Centre i Roehampton.

Mesterskabet blev vundet af Markéta Vondroušová, som i finalen besejrede Ons Jabeur med 6-4, 6-4 i en kamp, hvor Jabeur undervejs var foran med 4-2 i første sæt og 3-1 i andet sæt. 24-årige Vondroušová blev dermed den første useedede vinder af Wimbledon-mesterskabet i damesingle, og med en WTA-rangering som nr. 42 blev hun endvidere den næstlavest rangerede damesinglemester ved Wimbledon, siden ranglisten blev indført i 1975. Vondroušová var i sin anden grand slam-finale i karrieren, idet hun tidligere havde tabt Roland-Garros-finalen i 2019. Sejren medførte, at hun avancerede til 10.-pladsen på WTA's verdensrangliste, hvilket var ny personlig rekord. Ons Jabeur tabte i Wimbledon-finalen for andet år i træk, og indimellem de to finalenederlag ved Wimbledon havde hun endvidere tabt US Open-finalen i 2022.

Jelena Rybakina var forsvarende mester men tabte i kvartfinalen til den senere finalist Ons Jabeur.

Elina Svitolina spillede sin blot anden grand slam-turnering efter at hun april genoptog karrieren efter at have født en datter i oktober 2022, og som wildcard-spiller skabte hun begejsting blandt befolkningen i det krigshærgede Ukraine ved at spille sig helt frem til semfinalen efter undervejs at have slået fire tidligere grand slam-mestre: Venus Williams, Sofia Kenin, Viktorija Azarenka og førsteseedede Iga Świątek, hvilket blot to spillere tidligere havde præsteret i den åbne æra. Og hun blev den blot tredje wildcard-spiller i historien, der nåede semfinalen ved Wimbledon-mesterskabet i damesingle. I semifinalen tabte hun til den senere mester, Markéta Vondroušová.

Pengepræmier og ranglistepoint 

Den samlede præmiesum til spillerne i damesingle androg £ 18.165.000 (ekskl. per diem), hvilket var en stigning på 11,3 % i forhold til året før og på 17,4 % i forhold til 2019, som var det seneste mesterskab, der blev afviklet under ordinære forhold uden tilpasninger på grund af COVID-19-pandemien. Vinderen og den tabende finalist modtog £ 2.350.000 hhv. £ 1.175.000, hvilket bragte præmierne i disse to kategorier tilbage på samme niveau som før pandemien. Fordelingen mellem taberne i de respektive runder havde lige som de foregående år fokus på størst stigninger til spillerne, der tabte i de tidlige runder. Således var præmierne i kvalifikationsturneringen i gennemsnit steget med 14,5 % i forhold til året før, mens taberne i første runde af hovedturneringen oplevede en stigning på 10 %.

Hovedturnering

Deltagere 

Hovedturneringen havde deltagelse af 128 spillere, der var fordelt på:
 104 direkte kvalificerede spillere i form af deres ranglisteplacering pr. 17. maj 2023 (seks uger før turneringens start).
 8 spillere, der havde modtaget et wildcard (markeret med WC).
 16 spillere, der havde kvalificeret sig til hovedturneringen fra kvalifikationsturneringen (markeret med Q).

Efter kvalifikationsturneringens start meldte 2 af de direkte kvalificerede spillere imidlertid afbud til mesterskabet, hvilket gav plads til 2 lucky losere fra kvalifikationen (markeret med LL).

Seedede spillere 

De 32 bedst placerede af deltagerne på WTA's verdensrangliste pr. 22. juni 2023 (en uge før turneringens start) blev seedet:

Wildcards 

Otte spillere modtog et wildcard til hovedturneringen.

Kvalifikanter 

16 spillere kvalificerede sig fra kvalifikationsturneringen til hovedturneringen.

Følgende spillere gik videre fra kvalifikationen til hovedturneringen som lucky losere.

Resultater

Ottendedelsfinaler, kvartfinaler, semifinaler og finale

Første, anden og tredje runde

Kvalifikation 

I kvalifikationsturneringen spillede 128 spillere om 16 ledige pladser i hovedturneringen. Heraf havde 8 spillere modtaget et wildcard (WC).

Kvalifikanter 

Følgende 16 spillere kvalificerede sig til hovedturneringen:

Lucky losere 

Følgende spillere opnåede en plads i hovedturneringen som lucky losere:

Resultater

Se også 
 Wimbledon-mesterskabet i herresingle 2023
 Wimbledon-mesterskabet i herredouble 2023
 Wimbledon-mesterskabet i damedouble 2023
 Wimbledon-mesterskabet i mixed double 2023

Eksterne henvisninger 
 Wimbledon-mesterskaberne

Noter 

Wimbledon-mesterskaberne 2023
2023
WTA Tour 2023